laion/Wikipedia-Exotic huggingface dataset:
KIC 9832227

KIC 9832227 הוא כוכב כפול בקבוצת הכוכבים ברבור המרוחק מכדור הארץ כ-1,800 שנות אור. הכוכב הוא מערכת בינארית, בה שני הכוכבים כה קרובים אחד לשני, עד שהם חולקים מעטפת גזית משותפת (Contact binary). בשנת 2017 עורר הכוכב עניין לאחר שנפרסם מחקר, לפיו שני כוכבי המערכת יפגשו בשנת 2022 ותיווצר נובה אדומה (Luminous red nova), אשר יהיה ניתן לצפות בה ללא טלסקופ או ציוד עזר אופטי אחר. אולם, כשנה לאחר מכן, קבוצה אחרת של חוקרים בחנה מחדש את המחקר והגיעה למסקנה שהתחזית מוטעית והכוכבים לא צפויים להיפגש ב-2022 או קרוב לכך. החישוב מ-2017 התבסס על רישום מוטעה של תצפיות שנערכו ב-1999. כותבי המאמר מ-2017 הסכימו עם תוצאות המחקר החדש. KIC 9832227, בבסיס הנתונים SIMBAD לגרמי שמיים אסטרונומיים ASAS J192916+4637.3, באתר האגודה האמריקאית לתצפיות על כוכבים משתנים (אנ'), נצפה ב-12 בינואר 2017 (באנגלית) KIC 9832227, במאגר הנתונים SIMBAD, נצפה ב-12 בינואר 2017 (באנגלית) תאונה בחלל: "נחזה בהתנגשות כוכבים ב-2022", באתר ynet, 11 בינואר 2017 היקס, ‏איך נראה הסוף? בקרוב תוכלו להרים ראש ולראות, באתר ‏מאקו‏, 11 בינואר 2017 Lawrence A. Molnar Et al., "PREDICTION OF A RED NOVA OUTBURST IN KIC 9832227", Calvin College, Draft version January 4, 2017 (באנגלית) Quentin J Socia et al. "KIC 9832227: Using Vulcan Data to Negate The 2022 Red Nova Merger Prediction", Solar and Stellar Astrophysics, 8 September 2018 Jake Parks, "Two Stars Won't Collide Into a Red Nova in 2022 After All, Discover Magazine, September 7 2018
חנינא שיף

חנינא שיף (י"ט בניסן תרפ"ט, 29 באפריל 1929 – י"ח בטבת תשס"ח, 27 בדצמבר 2007) היה עסקן ציבורי ומשמש בקודש של ארבעה אדמו"רי גור, ויו"ר עמותת עלי שיח[דרוש מקור]. נולד בעיר אונגוואר, הונגריה, לאלימלך, צאצא לבעל ה"נועם אלימלך". הוריו התגוררו עד לאחר מלחמת העולם הראשונה בגורליץ, גליציה. אך נאלצו לעקור להונגריה וקבעו מקומם באונגוואר. במלחמת העולם השנייה שהה במחנה אושוויץ. כאשר הרוסים התקרבו הועבר למחנה בוכנוואלד, שם פגש אותו הרב ישראל מאיר לאו, שסיפר כי חנינא ארגן את חבריו לתפילה וכנתפס הוכה על ידי השומרים הגרמנים. לאחר המלחמה עלה לארץ ביחד עם ילדי בוכנוואלד ולמד ב"ישיבת שפת אמת" בירושלים. נבחר לדובר בשם הבחורים במעמד הנחת אבן הפינה של בנין ישיבת שפת אמת. נישא למרים, בתו של הרב שלום זאב אייזנבך, להם חמישה ילדים. נפטר בי"ח בטבת תשס"ח ונקבר בהר המנוחות בירושלים. חנינא היה משב"ק של אדמו"רי גור במשך שישים שנה, כשנפטר האמרי אמת, החליט בנו הבית ישראל, להפוך את חנינא לאיש סודו ומשמשו. ממנו המשיך עם ה"לב שמחה", ה"פני מנחם" ור' יעקב אריה אלתר, האדמו"ר הנוכחי. בראש השנה תשכ"ט, לפני קריאת התורה, הורה ה"בית ישראל" שהוא יהיה גבאי בית המדרש. בתפקיד זה היה גם הכרוז בשם האדמו"רים. חנינא היה ממונה להדריך את האברכים הצעירים לקראת נישואיהם. ונקרא בחיבה על ידי ה"לב שמחה" "חנינא סגן הכהנים". רבי חנינא היה גבאי צדקה. כמו כן היה ממייסדי קרן היתומים של בית היתומים דיסקין[דרוש מקור] ושימש במשך כ- 30 שנה כגזבר פעיל של "בית היתומים דיסקין"[דרוש מקור]. יו"ר עמותת עלי שיח מיום הקמתה[דרוש מקור]. תקופות ארוכות היה מוסר שיעורים בפרשת השבוע וב"פרקי אבות". כן הוא היה חבר בהנהלת גמ"ח בית ישראל ובהנהלת ישיבת נר ישראל בירושלים[דרושה הבהרה] עיריית ירושלים הנצחה את זכרו כשעל שמו נקרא רחוב חנינא שיף במתחם שנלר בעיר. אורי דרומי, חנינא סגן הכהנים, באתר הארץ, 1 בינואר 2008 קובי רוזן, המשב״ק ר׳ חנינא שיף אתר בחדרי חרדים, 2017
סקינר

סקינר (Skinner) הוא שם משפחה שמקורו באנגלית ומשמעותו פושט עור. האם התכוונתם ל... בריאן סקינר – כדורסלן אמריקאי ג'ונטי סקינר – שחיין דרום אפריקאי פרדריק סקינר – פסיכולוג אמריקאי קוונטין סקינר – היסטוריון בריטי קלייר סקינר – שחקנית אנגלייה
מה זה השטויות האלה?!

מה זה השטויות האלה?! היא סדרה דוקו-קומית ישראלית בכיכובה של הקומיקאית עדי אשכנזי. הסדרה שודרה בערוץ 2, במסגרת "שידורי קשת", ואחר כך שודרה בקשת 12, בהפקת חברת מטר הפקות. בשנת 2008 רשת השידור האמריקאית "CBS" רכשה את התוכנית וכן רשתות הטלוויזיה באיטליה, בספרד ובמדינות נוספות רכשו גם את הפורמט. כל פרק בסדרה עוסק בנושא מסוים בחברה האנושית בכלל והישראלית בפרט. אשכנזי, אשר מעניקה לתוכנית פן הומוריסטי, עוברת מצבים מסוימים הכלולים בנושא הכללי, ומתחקרת מומחים, אנשי מקצוע וחברים לעולם הבידור, בשילוב קטעי סטנד-אפ ממופעה הקשורים לנושא. העונה הראשונה זכתה למדרוג (רייטינג) ממוצע גבוה, והיא המשיכה לעונות בקשת. העונה הרביעית עלתה לשידור ב-14 במאי 2010, וב-1 בספטמבר 2016 עלתה לשידור העונה חמישית. אחרי שלושה פרקים בלבד הופסק שידור העונה החמישית ללא כל הסבר. רק בחודש מאי 2017 שבה התוכנית ללוח השידורים ושודרו עוד 3 פרקים בעונה המקוצרת. במרץ 2018 החל שידורה של העונה השישית בערוץ קשת 12. בעונה זאת השתנה מעט הפורמט ומלבד קטעי הסטנד-אפ המצולמים, מראיינת עדי אשכנזי זוגות שונים הנשאלים על ניסיונם בנושאי הפרקים השונים אך ללא צילום סיטואציות קומיות כבעונות הקודמות, אם כי לעיתים נכללו סרטונים ביתיים שצילמה. עונה זו נקראת "שיטת אשכנזי". בתום העונה נוסף פרק שליקט חלקים מקטעי הסטנד-אפ מפרקי העונה יחד עם צילומים מבימוי הסטנד-אפ שלא הופיעו בפרקים עצמם. ביולי 2021 החל שידורה של העונה השביעית בקשת 12 וגם היא נקראה "שיטת אשכנזי". ככה לא מתנהגים "מה זה השטויות האלה?!", במסד הנתונים הקולנועיים IMDb (באנגלית) "מה זה השטויות האלה?!", במיזם "אישים" לתיעוד היצירה הישראלית עדי אשכנזי בתוכניות קשת, באתר mako מריאנה בננסון, עכבר העיר, אני לא שונאת את עדי אשכנזי!, באתר הארץ, 3 באוגוסט 2007 פז חסדאי‏, זהו בידור, באתר וואלה, 15 במאי 2010 רון קסלר, מה זה השטויות האלה, ביקורת טלוויזיה?! על "מה זה השטויות האלה" עם עדי אשכנזי, באתר nrg‏, 15 במאי 2010 אלון עידן, עדי אשכנזי: שטויות של אחרים, באתר הארץ, 16 במאי 2010 אלון הדר, גויאבה לוהטת: על "מה זה השטויות האלה?", באתר nrg‏, 8 באוגוסט 2010 סמדר שילוני, "מה זה השטויות האלה": עדי אשכנזי השתנתה, התוכנית - לא, באתר ynet, 1 בספטמבר 2016 אפרת מלטר, עדי אשכנזי מצחיקה, אבל תקועה בעשור הקודם, באתר nrg‏, 2 בספטמבר 2016 עידו ישעיהו‏, באמת מה: "מה זה השטויות האלה" חזרה עם פרק פתיחת עונה מלאכותי מדי, באתר וואלה, 2 בספטמבר 2016 איימן סיכסק‏, מצטערים, לא מצחיק: עדי אשכנזי ויתרה על הצורך להיות נשכנית, באתר וואלה, 16 באוגוסט 2017 סמדר שילוני, "מה זה השטויות האלה": עדי אשכנזי באה לטרוף, באתר ynet, 4 במרץ 2018 אופיר בר-זהר, CBS רכשה מקשת את התוכנית "מה זה השטויות האלה?", באתר הארץ, 9 ביולי 2008 לי-אור אברבך, ‏הפורמט של "מה זה השטויות האלה" יעלה לשידור באיטליה, באתר גלובס, 2 במאי 2010 יעל גאוני, ‏"מה זה השטויות האלה" בראש טבלת הרייטינג, באתר גלובס, 15 באוקטובר 2006 יעל גאוני, ‏"מה זה השטויות האלה" שוב מובילה הטבלה השבועית עם 23.6% רייטינג, באתר גלובס, 22 באוקטובר 2006 ליאור ליברובסקי, עדי אשכנזי עובדת על עונה רביעית של ’מה זה השטויות האלה?!’, באתר ביזפורטל, 14 במאי 2009 רן בוקר, 'מה זה השטויות האלה' של עדי אשכנזי חוזרת, באתר ynet, 26 בנובמבר 2014
תנין צר-חרטום

תנין צר-חרטום (שם מדעי: Mecistops) הוא סוג של זוחל ממשפחת התניניים החי באפריקה. בעבר היה בסוג זה רק מין אחד - תנין צר-חרטום מערב-אפריקני אך הוא עבר לסוג תנין. מחקר מ-2018 סיווג אותו מחדש תחת סוג זה וגם פיצל אותו לשני מינים: תנין צר-חרטום מערב-אפריקני (Mecistops cataphractus) תנין צר-חרטום מרכז-אפריקני (Mecistops leptorhynchus). תנינים אלה בעלי לסתות צרות המזכירות לסתות גוויאל הודי (ומכאן שמם) אשר עוזר להם לתפוס טרף מימי כמו דגים, סרטנים וצפרדעים. המינים יכולים להגיע לאורך 4.2 מטרים (14 רגל) ולשקול עד 325 ק"ג. מדיה וקבצים בנושא תנין צר-חרטום בוויקישיתוף תנין צר-חרטום, באתר ITIS (באנגלית) תנין צר-חרטום, באתר NCBI (באנגלית) תנין צר-חרטום, באתר האנציקלופדיה של החיים (באנגלית) תנין צר-חרטום, באתר GBIF (באנגלית) Shirley, Matthew H.; Carr, Amanda N.; Nestler, Jennifer H.; Vliet, Kent A.; Brochu, Christopher A. (2018-10-24). "Systematic revision of the living African Slender-snouted Crocodiles ( Mecistops Gray, 1844)". Zootaxa (באנגלית). 4504 (2). ISSN 1175-5334. ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
אצטדיון ריברסייד

אצטדיון ריברסייד (באנגלית: Riverside Stadium) הוא אצטדיון כדורגל בעיר מידלסברו שבאנגליה, אשר משמש כאצטדיון הביתי של מועדון הכדורגל מידלסברו. האצטדיון נחנך בשנת 1995 ומכיל 33,746 מקומות ישיבה. אצטדיון ריברסייד הוא הראשון שתוכנן ונבנה בעקבות מסקנות דו"ח טיילור. האצטדיון נבנה כדי להחליף את אצטדיון "איירסם פארק" לאחר פרסום דו"ח טיילור, אשר קבע שיש להפוך את כל האצטדיונים בליגות העליונות באנגליה לכל-מושביים. לאחר קבלת הדו"ח בינואר 1990, הוצגה בפני הנהלת המועדון אפשרות של שיפוץ והגבהת היציעים הקיימים באצטדיון הישן, אך המשמעות של שיפוץ מסוג זה הייתה תכולה קטנה מידי של כ-20,000 מושבים בלבד, ולכן נבחרה האפשרות של בניית אצטדיון חדש. האצטדיון החדש אשר עלות בנייתו הייתה כ-16 מיליון ליש"ט, החל להבנות על גדת נהר הטיז בסתיו 1994, בנייה אשר נמשכה 9 חודשים. בפתיחתו ושנותיו הראשונות הכיל האצטדיון כ-30,000 מושבים. שם האצטדיון נבחר על ידי אוהדי הקבוצה באמצעות הצבעה שנערכה במשחק האחרון באצטדיון הישן. המשחק הראשון באצטדיון נערך ב-26 באוגוסט 1995 ובו מידלסברו ניצחה את צ'לסי בתוצאה 2-0. בסוף העונה העפילה מידלסברו בחזרה לפרמייר ליג לאחר היעדרות של שתי עונות. בשנת 1998 נערך שיפוץ שבו נוספו עוד 5,000 מושבים, על ידי השלמת הבנייה בפינה הצפונית ובפינה הדרום-מערבית של האצטדיון. בשנים שלאחר מכן נערכו עוד מספר שיפוצים קטנים שתכליתם העיקרית הייתה התאמת האצטדיון לדרישות הליגה ושיפור תשתיות. חזית האצטדיון פנים האצטדיון פסל בדמותו של ג'ורג' הארדוויק בסמוך לאצטדיון פסל בדמותו של וילף מניון בסמוך לאצטדיון מדיה וקבצים בנושא אצטדיון ריברסייד בוויקישיתוף האצטדיון באתר המועדון האצטדיון באתר Structurae האצטדיון באתר The Stadium Guide
מנצ'סטר ליד הים

מנצ'סטר-ליד-הים (באנגלית: Manchester-by-the-Sea, מנצ'סטר-ביי-דה-סי; ידועה גם פשוט כמנצ'סטר, שמה לפני שנת 1989) היא עיר בכף אן (אנ') שבמחוז אסקס (אנ'), במדינת מסצ'וסטס שבארצות הברית. העיר ידועה בזכות חופיה היפים ונקודות התצפית המצויות בה. במפקד האוכלוסין של ארצות הברית משנת 2020 עמדה אוכלוסייתה על 5,395. העיר שוכנת בצדו הדרומי של כף אן, בנקודה שבה חצי האי נוגע ביבשת. החוף הצפוני אוכלס בבני האגאוום (אנ') עוד לפני הגעת המתיישבים מאירופה, שהחלה בשנת 1629, כעשור לאחר שמגפה קטלה רבים מבני האוכלוסייה הילידית. דיג היווה את התעשייה העיקרית בעיר כמעט מהקמתה בשנת 1645, אך באמצע המאה ה-19 היא החלה להתפתח כאזור נופש לחוף הים. העיר הופיעה, בין בשמה ובין כמקום צילומים במספר סרטים ותוכניות טלוויזיה, בפרט בסרט מנצ'סטר ליד הים משנת 2016. מדיה וקבצים בנושא מנצ'סטר ליד הים בוויקישיתוף אתר האינטרנט הרשמי של מנצ'סטר ליד הים (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מנצ'סטר (פירושונים)

האם התכוונתם ל... מקומות מנצ'סטר – עיר ורובע מטרופוליטני במחוז מנצ'סטר רבתי שבאנגליה מנצ'סטר רבתי – מחוז מטרופוליטני באנגליה בו שוכנת העיר מנצ'סטר תחבורה מנצ'סטר מטרו-לינק – מערכת רכבת קלה באזור מנצ'סטר רבתי נמל התעופה מנצ'סטר – נמל התעופה העיקרי של מנצ'סטר וצפון אנגליה, השלישי בעומס נוסעיו בממלכה המאוחדת אוניברסיטת מנצ'סטר אוניברסיטת מנצ'סטר – אוניברסיטה הפועלת בעיר מנצ'סטר, נוצרה ב-2004 מאיחוד המוסדות: אוניברסיטת ויקטוריה של מנצ'סטר המכון למדע וטכנולוגיה באוניברסיטת מנצ'סטר (אנ') פותחו באוניברסיטה וקרויים על שמה: קוד מנצ'סטר – שיטת מיתוג להעברת מידע ספרתי (סיביות) בקו תקשורת אלקטרוני. שימש לקידוד מידע במחשב מנצ'סטר סימן 1 מנצ'סטר סימן 1 – אחד המחשבים האלקטרוניים המוקדמים. נבנה באוניברסיטה בשנת 1949 ספורט מנצ'סטר יונייטד – מועדון כדורגל אנגלי מהעיר מנצ'סטר המשחק בפרמייר ליג, הליגה הבכירה של הכדורגל באנגליה מנצ'סטר סיטי – מועדון כדורגל מהעיר מנצ'סטר מנצ'סטר סיטי (כדורגל נשים) – קבוצת כדורגל הנשים של המועדון מנצ'סטר 62 – מועדון כדורגל בגיברלטר (טריטוריה של הממלכה המאוחדת), שמו נקבע כמחווה למועדון הכדורגל מנצ'סטר יונייטד צבא אוורו מנצ'סטר – מטוס מתוצרת חברת אוורו ששימש את חיל האוויר המלכותי הבריטי במחצית הראשונה של מלחמת העולם השנייה מקומות מנצ'סטר (ניו המפשייר) – העיר הגדולה ביותר במדינת ניו המפשייר, קרויה על שם העיר מנצ'סטר שבאנגליה מנצ'סטר (מיין) (אנ') – עיירה במדינת מיין מנצ'סטר (קונטיקט) (אנ') – עיירה במדינת קונטיקט שבארצות הברית מנצ'סטר ליד הים – עיר במחוז אסקס שבמדינת מסצ'וסטס בקולנוע מנצ'סטר ליד הים (סרט) – סרט דרמה אמריקאי משנת 2016 המתרחש בחלקו בעיר מנצ'סטר ליד הים שבמסצ'וסטס אישים מליסה מנצ'סטר (אנ') (ילידת 1951) – זמרת יהודייה-אמריקאית "מנצ'סטר" (טקסטיל) – סוג של בד קורדורוי. קרוי על שם העיר מנצ'סטר שבאנגליה בו יוצר במקור "מנצ'סטר הפולנית" – כינוי ללודז', העיר השלישית בגודלה בפולין
חיות מסך

"חיות מסך" היא ספין אוף של "חיות במה", אשר שודרה בחינוכית בחודש פברואר 2017. את התוכנית מנחה דאנה איבגי. בכל פרק המנחה ושמונה ילדים מארחים בעל תפקיד הקשור לתחום הקולנוע והטלוויזיה ועוברים עמו סדנה שבה הם שואלים אותו שאלות הקשורות לדמותו ולתפקידו בתחום הקולנוע. בין היתר התארחו בתוכנית רשף לוי, גילה אלמגור, יוני גבע, דניאל קדם, עדו דולב ותמי ברנשטיין. אתר האינטרנט הרשמי של חיות מסך "חיות מסך", במיזם "אישים" לתיעוד היצירה הישראלית "חיות מסך" באתר כאן חינוכית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
הובי אלישע

אהובה (הובי) אלישע (13 ביולי 1927 – 22 במאי 2022) הייתה ציירת ישראלית אימפרסיוניסטית. אהובה (הובי) אלישע נולדה בשכונת הבוכרים בירושלים. אימה הייתה אחות ואביה היה איש עסקים. כשהייתה בת שש, בעקבות עסקיו של אביה, היגרה עם משפחתה לווינה, משם לפראג וב-1935 ללונדון. הבליץ הגרמני בזמן מלחמת העולם השנייה, אילץ את המשפחה לעזוב את לונדון והם עברו להתגורר בעיירה טורקי שבמחוז דבונשייר בדרום מערב אנגליה. נופיה של דבונשייר מופיעים בציוריה של אלישע. לאחר מעבר המשפחה לטורקי, החלה הובי את לימודיה בבית הספר המקומי. בתוך זמן קצר הבחינה מנהלת בית הספר, אמנית במקצועה, בכישרון הציור שלה, החלה לעודד אותה לעסוק בתחום ובגיל 14, בהמלצתה של מנהלת בית הספר, החלה הובי את לימודיה בבית הספר היוקרתי לאמנות סיינט מרטינס קולג' לאמנות ועיצוב (אנ') שבלונדון, שם הייתה לתלמידה הצעירה ביותר שהתקבלה לבית הספר היוקרתי אי פעם. בגיל 17 נישאה לאלי, סוחר שטיחים ובהמשך נולדו להם שלושה ילדים. ב-1968 חזרה עם בעלה ושלושת ילדיה לישראל והם גרו תחילה בהרצליה פיתוח, תוך שהיא מתקרבת בהדרגה אל הדת עד כי הפכה לחסידת ברסלב. בהמשך עברו היא ומשפחתה להתגורר בשכונה החרדית מאה שערים בירושלים, שם שמרה אלישע על צנעתה מחד והמשיכה לחלוק עם העולם את יצירותיה מאידך. נפטרה באייר תשפ"ב. הובי נבחרה על ידי האנליסט ויועץ האמנות הבינלאומי ניקולאס פורסט כאחת מעשרת האמנים הישראלים שכדאי לעקוב אחר יצירותיהם במכירות פומביות. ברשימה שלו נמצאים גם: נחום גוטמן, ראובן רובין, יעקב אגם ועוד. בשנת 2012 נמכר ציור שלה בבית המכירות הפומביות בונהמס (Bonhams) באנגליה - אחד מבתי המכירות הפומביות הגדולים והוותיקים בעולם במעל ל-100 אלף דולר. הגלריה של הובי ממוקמת ברחוב המלך דוד בירושלים. מדי שנה, לדברי בעלי המקום, נמכרים בגלריה 4–5 ציורים בכמאה אלף דולר ועוד 15 ציורים בסביבות ה-70 אלף דולר ועשרות ציורים נוספים בעשרות אלפי דולרים בודדים לכל אחד. להובי היו כמה מוטיבים אייקוניים עליהם היא חזרה ביצירותיה: נופיה של דבונשייר, חתונות יהודיות וריקודים חסידיים. תערוכות של ציוריה נערכו בלונדון, בניו יורק, בישראל ועוד. אתר האינטרנט הרשמי של הובי אלישע כתבה על הובי אלישע בערוץ 10 שלי קלינג, 60 אלף יורו לציור: היוצרת המפתיעה שעושה מיליונים מהאמנות שלה, באתר TheMarker‏, 13 במאי 2022 משה ויסברג, האמנית החרדית ממאה שערים הלכה לעולמה, באתר בחדרי חרדים, 22 במאי 2022 Top Ten Israeli Artists to Watch, www.mutualart.com (באנגלית) Bonhams : Ahuva (Huvy) Elisha (Israeli, born 1927) Jerusalem wedding, www.bonhams.com (באנגלית)
יחסי ירדן–רוסיה

יחסי ירדן–רוסיה הם היחסים הדיפלומטיים שבין הפדרציה הרוסית לבין הממלכה הירדנית ההאשמית. המדינות כוננו את יחסיהן בשנת 1963, כאשר רוסיה הייתה חלק מברית המועצות. החל משנות התשעים, עם התפרקותה של ברית המועצות, היחסים חמים, ולמדינות קיימים אינטרסים משותפים רבים. רוסיה מחזיקה שגרירות ברבת עמון, וירדן מחזיקה שגרירות במוסקבה. שתי המדינות כוננו את יחסיהן ב-20 באוגוסט 1963, כאשר רוסיה הייתה חלק מברית המועצות, על אף שירדן הייתה בעלת ברית של ארצות הברית והגוש המערבי במהלך המלחמה הקרה. היחסים בין המדינות בשנות השישים עד שנות התשעים המוקדמות היו קרים, עקב עמדתה של ארצות הברית. הירדנים התנגדו לשיטה הקומוניסטית ונאבקו בקומוניזם, בטענה כי הוא ההפך המוחלט מחופש. ירדן קיימה יחסים עם ברית המועצות על אף התנגדותה לקומוניזם, כיוון שברית המועצות תמכה במדינות ערב במלחמות רבות והיחסים היו חיוניים לירדן כדי לחזק את תמיכתם בפלסטינים בסכסוך הישראלי-פלסטיני, במישרין ובעקיפין. ב-18 בדצמבר 1991 הכירה ירדן ברוסיה ובכל מדינות חבר העמים האחרות. ביקורים רמי דרג של מנהיגי שתי המדינות אחת אצל השנייה הם דבר נפוץ שקורה אחת לחצי שנה בממוצע. בספטמבר 2000 ניהלו ולדימיר פוטין ועבדאללה השני שיחה קצרה ב"פסגת המילניום" בניו יורק. בחודש אוגוסט 2001 נסע המלך לביקור רשמי לרוסיה. המלך ביקר ברוסיה בין 2001 ל-2005 שבע פעמים. הנשיא פוטין נסע לביקור רשמי בממלכה ההאשמית של ירדן ב-12 עד ה-13 בפברואר 2007. כיום היחסים בין שתי המדינות הם ידידותיים על רקע הרבה אינטרסים משותפים. בניגוד לכך, ירדן חברה בכוח המשימה המיוחד למבצע פתרון אינהרנטי במסגרת מלחמת האזרחים בסוריה יחד עם בחריין, קטר, ערב הסעודית וארצות הברית, שנלחם כנגד משטר בשאר אל-אסד ורוסיה. ירדן מצליחה לשמור על יחסיה ההדוקים עם רוסיה גם כאשר היא תומכת בארצות הברית. בעשור הראשון של המאה העשרים ואחת חלה עלייה משמעותית בייצוא הירדני לרוסיה ובשנת 2013 חלה ירידה קיצונית בו. לשם השוואה, ערך הייצוא הירדני לרוסיה בשנת 2012 עמד על 22 מיליון דולר אמריקאי ולאחר שנה הוא עמד על 6.92 מיליון דולר בלבד. בשנת 2014 הייצוא עלה במעט וכלל בעיקר תרסיסים להגנה על מזון מפני מזיקים. הייצוא הרוסי לירדן משמעותי בהרבה ועמד על 227 מיליון דולר אמריקאי כאשר רובו כלל דגנים. בשנת 2014 חתמה ירדן חוזה עם החברה הממשלתית הרוסית רוסאטום העוסקת באנרגיה אטומית, שעיקרו בנייה עתידית של שני כורים גרעיניים לייצור חשמל בשווי של חמישה מיליארד דולרים אמריקאיים כל אחד. כיום הפרויקט הוא בשלבי תכנון, ובניית הכורים צפויה להסתיים לקראת שנת 2025. שגרירות רוסיה ברבת עמון, ירדן How will Jordan's pivot to Russia pay off?, AlMonitor Magazine Cold War on the periphery: the case of King Hussein of Jordan, The Cold War, The History in focus How The USSR Planned To Destroy Israel in 1967, Isabella Ginor, Published by Middle East Review of International Affairs (MERIA) Journal Volume 7, Number 3 (September 2003) Russian-Jordanian Relations, Russian-Jordanian buisness council What does Jordan export to Russia? (2006) What does Jordan export to Russia? (2007) What does Jordan export to Russia? (2009) What does Jordan export to Russia? (2012) What does Jordan export to Russia? (2013) What does Jordan export to Russia? (2014) What does Russia export to Jordan? (2014) Ghazal, Mohammad (23 במאי 2016). "Jordan in negotiations with potential partners in nuclear project". The Jordan Times. נבדק ב-16 ביוני 2016. {{cite web}}: (עזרה)
רוב רוי

האם התכוונתם ל... רוב רוי מקגרגור – גיבור לאומי סקוטי רוב רוי (קוקטייל) – קוקטייל המבוסס על ויסקי וורמוט רוב רוי (נובלה) – נובלה מאת וולטר סקוט רוב רוי (סרט) – סרט קולנוע ארצות הברית משנת 1995 בכיכובם של ליאם ניסן וג'סיקה לאנג
טיאקה

הטיאקה (שם מדעי: Caldcluvia paniculata), הוא מין של עץ ירוק עד ממשפחת הקונוניים המצוי באמריקה הדרומית, ואחד מתוך 11 המינים בסוג קאלדקלוויה (Caldcluvia). הטיאקה הוא אחד מהעצים הייחודיים לאזור האקולוגי של יערות הגשם הממוזגים בדרום אמריקה, והוא מצוי בעיקר בצ'ילה (ממחוז ביוביו עד למחוז אייסן) ובמידה פחותה בארגנטינה; העץ הובא גם לאירלנד. הטיאקה מצוי בעיקר במקומות לחים ומוצלים בגבהים של עד 1,100 מטר מעל פני הים. האטימולוגיה של הטיאקה היא כדלהלן: השם המדעי של הסוג - Caldcluvia, הוא לזכרו של הבוטנאי הסקוטי אלכסנדר קאלקלוג'ה שאסף צמחים בדרום אמריקה עבור הגנים המלכותיים הבוטנאים באנגליה בין 1819 ל-1825; השם המדעי של המין - paniculata, מתייחס לתפרחת של הצמח. הכינוי "טיאקה" הוא משפתם של המפוצ'ה - הילידים האינדיאנים בדרום אמריקה. הטיאקה מתנשא עד לגובה של 30 מטר, והקוטר המרבי שלו הוא 60 ס"מ. הקליפה היא בצבע חום-אפרפר. העלים הירוקים מסודרים בצורה הפוכה, והשפה של העלה משוננת ומלבנית בצורת אזמל. העלה מגיע לאורף של 7–15 ס"מ, ורוחבו הממוצע 2–4 ס"מ. הפטוטורות של העלה מחורצות ושעירות, ואורכן הוא 1–7 ס"מ. הפרחים של הטיאקה בצבע לבן-צהבהב, והם צומחים בתפרחות צפופות. בכל פרח יש 8–10 אבקנים. הפרי של הטיאקה הוא הלקט המכיל בתוכו זרעים כהים חומים באורך של מילימטר אחד. הטיאקה פורח בין דצמבר לפברואר, והפירות מבשילים בין פברואר למרץ. העץ לא נמצא בסכנה בטבע, אך דגימות גדולות שלו נדירות יחסית. הוא מוגן בשמורות טבע ופארקים לאומיים רבים בצ'ילה וארגנטינה. החליטה של עלי הטיאקה שימושית נגד דלקת מעיים והצטננות, ומשמשת גם לטיפול בסוכרת. בקליפה של העץ משתמשים לצביעה, והעץ מגודל לעיתים כצמח נוי. בתקופה הקולוניאלית השתמשו בטיאקה לצביעת חומרים מעץ, והאינדיאנים השתמשו בעלים על מנת לרפד סירות קטנות מעץ וכלים אחרים. הפרחים של הטיאקה משמשים כמקור צוף עבור הדבורים. מדיה וקבצים בנושא טיאקה בוויקישיתוף טיאקה, באתר NCBI (באנגלית) טיאקה, באתר האנציקלופדיה של החיים (באנגלית) טיאקה, באתר Tropicos (באנגלית) טיאקה, באתר GBIF (באנגלית) טיאקה, באתר The Plant List (באנגלית) טיאקה, באתר IPNI (באנגלית) טיאקה באתר הרשימה האדומה של IUCN
הירושי אושימה

יפן זהו שם יפני; שם המשפחה הוא אושימה. הירושי אושימה (ביפנית: 大島 浩;‏ 19 באפריל 1886 – 6 ביוני 1975) היה גנרל בצבא היפני הקיסרי ושגריר האימפריה היפנית בגרמניה הנאצית לפני מלחמת העולם השנייה ובמהלכה. לאחר סיום המלחמה, הורשע בביצוע פשעי מלחמה ונידון למאסר עולם. אושימה נולד ב-19 באפריל 1886 במחוז גיפו שביפן. אביו אושימה קנישי (Oshima Ken'ichi), שירת כשר המלחמה בצבא יפן בין השנים 1916–1918. ביוני 1905, סיים את לימודיו באקדמיה הצבאית הקיסרית. שנה לאחר מכן הועלה לדרגת לוטננט שני (מקבילה לדרגת סג"ם). ביוני 1908, הועלה אושימה לדרגת לוטננט (מקבילה לדרגת סגן). במאי 1915, סיים את לימודיו בקולג' הצבאי שברובע מינאטו שבטוקיו. כעבור שנה הועלה לדרגת קפטן. בין השנים 1918–1919, שירת אושימה בסיביר, במסגרת קמפיין צבאי בו שיתפו פעולה הצבא היפני הקיסרי והתנועה הלבנה ברוסיה כחלק מהתערבות מדינות ההסכמה במלחמת האזרחים ברוסיה. לאחר מכן, מונה לנספח הצבאי בשגרירות יפן בגרמניה. לאחר העלתו לדרגת מייג'ור בשנת 1922, מונה אושימה לתפקיד הנספח הצבאי בווינה ובבודפשט, תפקידים אותם מילא בין השנים 1923–1924. לאחר חזרתו ליפן, הועלה לדרגת לוטננט קולונל באוגוסט 1926. לאחר שקודם לדרגת קולונל באוגוסט 1930, מונה למפקד רגימנט הארטילריה ה-10. בשנת 1934, מונה לנספח הצבא היפני בברלין. בשל העובדה כי שלט היטב בשפה הגרמנית, יצר אושימה קשרים עם בכירים במפלגה הנאצית, בהם יואכים פון ריבנטרופ, ששימש כיועצו של אדולף היטלר למדיניות חוץ. לאושימה היה תפקיד חשוב במגעים שהובילו לחתימה על הסכם אנטי-קומינטרן בין גרמניה ויפן ב-25 בנובמבר 1936, ובהמשך על ההסכם התלת-צדדי שנחתם ב-27 בספטמבר 1940, שנחתם בין גרמניה, יפן ואיטליה הפשיסטית, ושייסד למעשה את ברית מדינות הציר. באוקטובר 1938, מונה אושימה לתפקיד שגריר יפן בגרמניה, במקביל להעלאתו לדרגת לוטננט גנרל. בין השנים 1939–1940 שהה אושימה ביפן, עד לחזרתו לגרמניה, בתחילת שנת 1941, לאור בקשתו של הממשל הגרמני. בסוף שנה זו הוענק לו תואר "מסדר הנשר הגרמני" על ידי היטלר. בשל היחסים הקרובים שרקם עם בכירי השלטון הגרמני ובהם היטלר בעצמו, נחשף אושימה למידע ביטחוני מסווג של גרמניה, לרבות תוכניות צבאיות מבצעיות, וניתנה לו גישה לאזורי החזית של הצבא הגרמני, בהם החומה האטלנטית ונקודות הכינוס של הצבא הגרמני בחזית הרוסית. אושימה דיווח על המידע שהשיג לממונים עליו ביפן, ובלי ידיעתו העניק גישה למידע גם למודיעין האמריקאי, אשר פיצח את הקוד הדיפלומטי היפני. בהקשר זה, מרבית המידע שהעביר אושימה חזרה ליפן בין השנים 1941–1945, יורט על ידי המודיעין האמריקאי, והעניק לכוחות בעלות הברית חומר מודעיני רגיש ואיכותי, שסייע במלחמה כנגד מדינות הציר. מדיה וקבצים בנושא הירושי אושימה בוויקישיתוף
עונת 1992/1993 בלה ליגה

עונת 1992/1993 הייתה העונה ה-62 של לה ליגה, הליגה הספרדית הבכירה בכדורגל. העונה החלה ב-5 בספטמבר 1992 והסתיימה ב-20 ביוני 1993. הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה. מליגת המשנה עלו ראיו ואיקאנו וסלטה ויגו. ברצלונה זכתה בתואר וזאת בפעם ה-13 בתולדות המועדון ובפעם השלישית ברציפות. היא לא זכתה בהסופר קאפ הספרדי תוך הפסד לריאל מדריד בסיכום מפגש כפול - 1:1, 3:1. ריאל בורגוס וקדיס ירדו לליגת המשנה בסוף העונה. אלבסטה ואספניול השתתפו במשחקי המבחן. כתוצאה מהם אספניול ירדה לליגת המשנה. "פרס פיצ'צ'י" למלך השערים של העונה הוענק: בבטו (ברזיל ברזיל), דפורטיבו לה קורוניה, שכבש 29 שערים ב-37 משחקים. "פרס זאמורה" לשוער הטוב ביותר הוענק לשני שוערים: פרנסיסקו ליאניו (ספרד ספרד), דפורטיבו לה קורוניה, שספג 31 שערים ב-37 משחקים. סנטיאגו קניסארס (ספרד ספרד), סלטה ויגו, שספג 30 שערים ב-36 משחקים. פרס דון בלון הוענק על ידי העיתון דון בלון: הספרדי המצטיין: פראן גונסאלס (ספרד ספרד) הזר המצטיין: מירוסלב דז'וקיץ' (הרפובליקה הפדרלית של יוגוסלביה הרפובליקה הפדרלית של יוגוסלביה) מאמן העונה: ארסניו איגלסיאס (ספרד ספרד) נתונים מפורטים מאתר rsssf נתונים מפורטים מאתר bdfutbol